16.5.2022
ET
Euroopa Liidu Teataja
C 198/25
Eelotsuse küsimused 1.
Kas aktsiisiseadustiku artiklis 106 kehtestatud tarbimisse lubamise koguselised piirangud kujutavad endast koguselisi impordipiiranguid või samaväärse toimega meetmeid ELTL artikli 34 tähenduses, kuna see artikkel 106 näeb ette, et ettevõtjad turustavad iga aasta viimase nelja kuu jooksul sigarette koguses, mis ei ületa vahetult eelnenud 12 kuu jooksul tarbimisse lubatud kuu keskmist sigaretikogust? 2.
Kas nõukogu 16. detsembri 2008. aasta direktiivi 2008/118/EÜ (1) artiklitega 7 ja 9 kehtestatud aktsiisi sissenõutavuse eeskirjadega on vastuolus maksustada sigaretikoguseid, mis ületavad aktsiisiseadustiku artikli 106 lõikes 2 ette nähtud tarbimisse lubamise koguselist piirangut, maksudeklaratsiooni esitamise kuupäeval kehtinud maksumääraga sama artikli lõike 7 alusel?
(1)
Nõukogu 16. detsembri 2008. aasta direktiiv 2008/118/EÜ, mis käsitleb aktsiisi üldist korda ja millega tunnistatakse kehtetuks direktiiv 92/12/EMÜ (ELT 2009, L 9, lk 12).
Eelotsusetaotlus, mille on esitanud Cour d’appel de Paris (Prantsusmaa) 14. veebruaril 2022 – Eurelec Trading SCRL versus Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC) ja Association des Centres distributeurs Édouard Leclerc (ACDLEC) (Kohtuasi C-98/22) (2022/C 198/36) Kohtumenetluse keel: prantsuse Eelotsusetaotluse esitanud kohus Cour d’appel de Paris Põhikohtuasja pooled Apellant: Eurelec Trading SCRL Vastustajad: Ministre de l’Économie et des Finances, Scabel SA, Groupement d’Achat des Centres Édouard Leclerc (GALEC) ja Association des Centres distributeurs Édouard Leclerc (ACDLEC) Eelotsuse küsimus Kas Euroopa Parlamendi ja nõukogu 12. detsembri 2012. aasta määruse nr 1215/2012 kohtualluvuse ning kohtuotsuste tunnustamise ja täitmise kohta tsiviil- ja kaubandusasjades (1) artikli 1 lõikes 1 määratletud mõistet „tsiviil- ja kaubandusasjad“ tuleb tõlgendada nii, et selle kohaldamisalasse kuulub nõue – ja selle nõude tulemusena tehtud kohtuotsus –, i) mille on esitanud Prantsusmaa majandus- ja rahandusminister Prantsuse äriseadustiku (endise) artikli L. 442-6 I punkti alapunkti 2 alusel Belgia äriühingu vastu; ii) mille eesmärk on lasta tuvastada konkurentsi piiravad praktikad ja teha nendele lõpp ning mõista väidetavale neid praktikaid kasutanud isikule sunniraha; iii) oma eriliste uurimisvolituste abil saadud tõendite alusel?
(1)
ELT 2012, L 351, lk 1.
Eelotsusetaotlus, mille on esitanud Landesgericht für Zivilrechtssachen Graz (Austria) 28. veebruaril 2022 – TLL The Longevity Labs GmbH versus Optimize Health Solutionsmi GmbH, BM (Kohtuasi C-141/22) (2022/C 198/37) Kohtumenetluse keel: saksa Eelotsusetaotluse esitanud kohus Landesgericht für Zivilrechtssachen Graz